Brits-man tydens padwoede-voorval vermoor | Maroela Media
'n Man is Vrydagmiddag in 'n voorval van padwoede in Brits in Noordwes deur 'n ander motorbestuurder met 'n mes voor sy 11-jarige dogter doodgesteek.
Ao. Mpeile Talane, woordvoerder van die polisie, sê volgens ooggetuies het twee mans in 'n struweling betrokke geraak ná een motor by die Alfa-aansluiting voor 'n ander een ingedraai en albei mans van die pad afgetrek het.
Die mans het glo op mekaar gegil terwyl die een man, wat intussen as Morné Kuhn geïdentifiseer is, se 11-jarige dogter in die motor gesit het.
Kuhn is deur die ander man, vermoedelik 'n taxibestuurder, met 'n skerp voorwerp in die bors gesteek. Hy is minute later oorlede.
Talane sê die man se dogter was histeries en is steeds geweldig geskok.
Volgens 'n verbyganger wat eerste op die toneel was, Cobus van Staden, het Kuhn se dogter histeries op en af in die pad gehardloop op soek na hulp.
"Sy het geskree: 'Oom, help asseblief!', maar toe ek aan sy pols voel, kon ek voel hoe raak die polsslag al flouer. Ek het haar in die oë gekyk en sy het weer geskree: 'Lewe hy nog?', maar hy het nie. Ek het in my lewe nog nooit 'n kind so sien skreeu nie," het hy gesê.
Die ander man is intussen in hegtenis geneem en verskyn Maandag (13 Maart) in die Brits-landdroshof op aanklag van moord.
Kan enige twee mense so onverantwoordelik en onvolwasse wees om oor so 'n kleinigheid soveel ellende te veroorsaak?
Is dit nou die einde van die verhaal? Was dit nou net 'n geval van padwoede en klaar? Want as die mes in die ander hand was, sou ons weke lank gehoor het van die rassisme. Daar sou getoitoi word voor die hof. Hete kole sou oor die moordenaarder se kop gegooi word. Baie medelye met die familie van Morné Kuhn.
Kom ons kyk of hy borg kry of nie. Hy het gemoor uit woede. Wit mans hulself of hul gesin beskerm skiet 'n dief, vermoedelike moordenaar of ongemagtige persoon op 'n perseel en hulle word uitgemaak as rassiste en moordenaars.
Hier gaan niks v kom nie, die oortreder gaan net die ras-kaart speel en reken hy is "name" genoem. En siedaar! My medelye aan die oorledene se familie.
Ek was al so kwaad vir 'n taxi bestuurder dat ek uit my kar wou klim. Hulle het absoluut geen respek vir jou nie.
Na hierdie artikel sal ek egter hopelik 2 keer dink, maar mens word so kwaad dat alle logiese denke jou verlaat.